
Pirkimo dokumentų

Priedas Nr. 1

INŽINERINIO STATINIO (KIEMO AIKŠTELĖ) SU LN TINKLAIS PANEVĖŽIO R. SAV., MIEŽIŠKIŲ SEN., DVARININKŲ K. 1  STATYBOS DARBŲ TECHNINĖ SPECIFIKACIJA
Projektas apima UAB Panevėžio regiono atliekų tvarkymo centro Inžinerinio statinio (Kiemo aikštelė) su LN tinklais (toliau – Statinys) Panevėžio r. sav., Miežiškių sen., Dvarininkų k. 1 I ir II etapo supaprastinto statybos projekto parengimo ir I etapo statybos darbus (toliau - Darbai).
Statybos darbai finansuojami iš užsakovo - UAB Panevėžio regiono atliekų tvarkymo centras lėšų.

Užsakovas numato per du etapus įrengti kiemo aikštelę, kurios bendras plotas yra apie 2842 m2. (žr. Kiemo aikštelės planas Priedas Nr. 2). Dėl finansavimo galimybių ši aikštelė bus įrenginėjama dviem etapais (I etapas - bendras plotas apie 1590 m2, (apie 53*30 m), II etapas – bendras plotas apie 1265 m2, (apie 55*23 m). Šiame pirkime yra numatoma atlikti I ir II etapo supaprastinto projekto parengimą ir I etapo statybos darbus. II etapo statybos darbai bus perkami vėliau, atskiru pirkimu.

Šiuose pirkimo dokumentuose (detali darbų sąmata, ši techninė specifikacija) pateikiami užsakovo reikalavimai turi būti suprantami kaip minimalūs reikalavimai. Detalus numatomų darbų, kuriuos turės atlikti Rangovas, aprašymas yra pateiktas detalioje darbų sąmatoje (Sutarties priedas Nr. 1).
Konkurso laimėtojas (Rangovas) bus atsakingas už:  
· I ir II etapo supaprastinto statybos projekto parengimą, kurio sudėtyje turi būti:

  -  sklypo planas su įrengiamos aikštelės aukščiais ir nuolydžiais; 

  -  suvestinis lietaus nuotekų tinklų planas su  tinklų gyliais ir nuolydžiais.
· inžinerinio statinio (Kiemo aikštelė ) su LN tinklais I etapo statybos darbus;

· visų atliktų darbų išpildomosios geodezinės dokumentacijos, bei kadastrinių matavimų bylų parengimą;

· visos statybinės dokumentacijos parengimą, ir perdavimą Užsakovui.

· statinių statybos užbaigimo paslaugas (deklaracija, sklypo plano atnaujinimas ir t.t.) ir teisinės registracijos paslaugas (Registravimo mokestį sumoka Užsakovas). 
Darbų rezultatas – atlikti nurodyti Darbai ir pasirašytas statybos darbų perdavimo - priėmimo aktas.

Konkurso dalyvis, norėdamas pilnai įgyvendinti Užsakovo iškeltus tikslus ir tinkamai įvykdyti Sutartį, privalo įtraukti visus, detalioje darbų sąmatoje nurodytiems statybos darbams reikalingus resursus, kad statybos darbai būtų atlikti tinkamai. Vėliau, po sutarties pasirašymo, nėra numatytas įkainio koregavimas.
Rangovas turi įvertinti, kad statybos darbai bus vykdomi veikiančios įmonės teritorijoje, todėl statybos darbų eiliškumas ir darbų zonos privalės būti derinamos su Užsakovu. 
Rangovas turi numatyti, kad darbų metu susidaręs perteklinis gruntas turės būti išvežamas iki 1 km atstumu (įmonės teritorijoje).

